আবদুল কালাম, আমার শিক্ষকের জন্য একটি শিক্ষা

A.P.J. Abdul Kalam

Arun Tiwari

এই বইয়ের লেখক, চিত্রকর ও প্রকাশক অন্য ভাষায় এর অনুবাদে উৎসাহিত ও সহযোগিতা করে, কিন্তু তাদের অনুরোধ এর লেখা ও ছবির পরিবর্তন যেন সর্বনিম্ন পর্যায়ে রাখা হয়।

আমি রামেশ্বরমের মসজিদ সড়কে বাস করি। রামেশ্বরম শহরটি শিব মন্দিরের জন্য বিখ্যাত। প্রতি সন্ধ্যায় মসজিদ থেকে বাসায় ফেরার পথে আমি মন্দিরের কাছে একটু থামি।

এখানে আমার নিজেকে আগন্তুক মনে হয়। যারা মন্দিরে যায় তারা আমার দিকে সন্দেহজনকভাবে তাকায়। তারা সম্ভবত ভাবে মন্দিরের সামনে একজন মুসলিম ছেলের কী কাজ।

সত্যি বলতে কী, আমার ছন্দময় মন্ত্রপাঠ শুনতে ভালো লাগে, যদিও আমি এর কিছুই বুঝি না। এর মধ্যে অদ্ভুত এক জাদু আছে।

অবশ্যই কিছু একটা আমাকে সেখানে টেনে নিয়ে যায়। আমার প্রিয় বন্ধু রামানাধা শাস্ত্রী একজন পুরোহিতের সন্তান। সে তার পিতার পাশে বসে মন্ত্র পাঠ করে। রাম ক্ষণে ক্ষণে আমার দিকে তাকিয়ে হাসে।

স্কুলে রাম এবং আমি সবসময় আমাদের ক্লাসে সামনের বেঞ্চে একসঙ্গে বসি। আমরা ভাইয়ের মতো। যাই হোক, হিন্দু পুরোহিতের সন্তান হওয়ায় সে একটি পবিত্র সুতা (পৈতা) পড়ে। আর আমার সাদা টুপি আমার মুসলিম হওয়ার প্রতীক।

আমরা যখন পঞ্চম শ্রেণীতে পড়ি, আমাদের ক্লাসে একজন নতুন শিক্ষক আসে। সে খুব কড়া প্রকৃতির। একদিন সে তার হাতে বেত নিয়ে ক্লাসে হাঁটাহাঁটি করতে করতে আমাদের সামনে এসে থামে।

“সাদা টুপি পড়া তোমাকে বলছি,” সে চিৎকার করে। তোমার সাহস কতো যে তুমি মন্দিরের পুরোহিতের ছেলের পাশে বসো! যাও গিয়ে পিছনের বেঞ্চে বসো।” আমি মনে আঘাত পাই। আমার চোখে পানি এসে যায়। আমি আমার বইখাতা নিয়ে শেষ বেঞ্চে চলে যাই।

রাম এবং আমি স্কুলে পরে চুপ করে রইলাম। আমরা ভাবলাম আমরা আর বন্ধু হতে পারব না।

সেদিন বাসায় ফিরলে বাবা আমার দিকে তাকিয়ে জিজ্ঞেস করেন: “তুমি কাঁদছো কেন... কী হয়েছে বলো তো?” আমি পুরো ঘটনা বাবাকে বলি। অন্যদিকে রামও তার পিতাকে ঘটনাটা জানায়।

সকাল বেলা, রাম আমাদের বাসায় ছুটে আসে এবং বলে: “আমার ভয় লাগছে। আমার মনে হচ্ছে আমি আরো ঝামেলায় পড়বো।”

আমরা দ্রুত রামের বাসায় যাই। সেখানে আমাদের নতুন শিক্ষককে দাঁড়িয়ে থাকতে দেখে আমার বুক কেঁপে ওঠে।

“আমাদের আলোচনার প্রেক্ষিতে, কালামের কাছে ক্ষমা চাও,” রামের পিতা চেহারায় কঠিন ভাব নিয়ে বলে। আমি যা শুনেছি তা বিশ্বাস করতে পারছি না! প্রধান পুরোহিত শিক্ষককে আমার কাছে ক্ষমা চাইতে বলছে?

“ঈশ্বরের চোখে কেউ কারো চেয়ে ছোট নয়,” রামের পিতা বলেন। “শিক্ষক হিসেবে বিশ্বাসে পার্থক্য সত্ত্বেও সকল ছাত্র যাতে মিলেমিশে থাকতে পারে তা নিশ্চিত করা তোমার দায়িত্ব। তুমি আর এই স্কুলে শিক্ষকতা করতে পারবে না।”

আমাদের শিক্ষক তৎক্ষণাৎ আমাকে বললো তাকে ক্ষমা করে দিতে। সে আমাকে জড়িয়ে ধরে বলে: “আমি দুঃখিত, কালাম। আমি আজ আমার জীবনের একটি গুরুত্বপূর্ণ শিক্ষা পেয়েছি।”

রামের পিতা যেখন দেখলেন যে শিক্ষক আন্তরিকভাবেই দুঃখ প্রকাশ করেছে, তিনি তাকে শিক্ষকতা চালিয়ে যাওয়ার অনুমতি দিলেন।

সেই দিন থেকে, রাম ও আমি গর্বিতভাবে প্রথম বেঞ্চে পাশাপাশি বসি। তখন থেকে আজ পর্যন্ত আমরা পরস্পরের সবচেয়ে ভালো বন্ধু।

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Abdul Kalam: A Lesson for My Teacher, author: A.P.J. Abdul Kalam, Arun Tiwari . illustrator: Deepta Nangia. Published by BookBox, https://youtu.be/4BgWg2EAmww © BookBox. Released under CC BY-NC-SA 4.0.

This work is a modified version of the original story. © The Asia Foundation, 2018. Some rights reserved. Released under CC BY-NC-SA 4.0.

For full terms of use and attribution, http://creativecommons.org/licenses/by-nc-sa/4.0/